**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: pasts@tukums.lv

**LĒMUMS**

Tukumā

**2025. gada 27. martā Nr. TND/1-1.1/25/189**

(prot. Nr. 4, 42. §)

**Par pašvaldības nekustamā īpašuma – dzīvokļa īpašuma “Ozoli”-4, Jaunpilī, Jaunpils pagastā, Tukuma novadā, atsavināšanu un izsoles noteikumu apstiprināšanu**

 Tukuma novada pašvaldībai (turpmāk – pašvaldība) piederošais nekustamais īpašums – dzīvokļa īpašums “Ozoli“-4, Jaunpilī, Jaunpils pagastā, Tukuma novadā, kadastra numurs 9056 900 0439, reģistrēts Zemgales rajona tiesas Jaunpils pagasta zemesgrāmatas nodalījumā Nr. 285 4 un sastāv no:

 - dzīvokļa Nr. 4 ar platību 21,6 m2 ,

- kopīpašuma 216/3724 domājamās daļas no būves (kadastra apzīmējums 9056 008 0168 001),

- kopīpašuma 216/3724 domājamās daļas no būves (kadastra apzīmējums 9056 008 0168 002),

- kopīpašuma 216/3724 domājamās daļas no zemes (kadastra apzīmējums 9056 008 0168) (turpmāk – Nekustamais īpašums).

 Tukuma novada domes Īpašumu apsaimniekošanas un privatizācijas komisija (turpmāk – Komisija), apkopojot informāciju par Nekustamo īpašumu, konstatējusi, ka dzīvoklis ar kopējo platību 21,6 m2 atrodas mazstāvu ēkas 2. stāvā, tajā ir centralizēta elektroapgāde, nav ūdensapgāde, nav kanalizācija, ir vietējā apkure (plīts un siltummūris). Dzīvojamās telpas ir apmierinošā un sliktā tehniskā stāvoklī un sagatavotas atsavināšanai. Dzīvojamo telpu atrašanās pašvaldības īpašumā rada tai ikmēneša zaudējumus un tā nav nepieciešama pašvaldības funkciju nodrošināšanai.

Publiskas personas mantas atsavināšanas likuma 3. panta otrā daļa noteic, ka *publisku personu mantas atsavināšanas pamatveids ir mantas pārdošana izsolē,* 4. panta pirmā daļa noteic, ka *atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmā daļa noteic, ka *atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija,* 9. panta otrā daļa noteic, ka *institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.*

No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.

Publiskas personas mantas atsavināšanas likuma 1. panta pirmās daļas 6. punkts noteic, ka *nosacītā cena ir nekustamā īpašuma vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums)*paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši*[*Standartizācijas likumā*](https://likumi.lv/ta/id/50425-standartizacijas-likums)*paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem*.

Saskaņā ar sertificēta vērtētāja SIA “Interbaltija” (īpašumu vērtētājs Arnis Zeilis, profesionālās kvalifikācijas sertifikāts Nr. 23) 2024. gada 9. augusta vērtējumu Nekustamā īpašuma tirgus vērtība ir 2 500,00 *euro* (divi tūkstoši pieci simti *euro*), kas ir augstāka par Nekustamā īpašuma kadastrālo vērtību – 804,00 *euro* (astoņi simti četri *euro*). Pašvaldības izdevumi par SIA “Interbaltija” pakalpojumiem ir 181,50 *euro* (viens simts astoņdesmit viens *euro* 50*centi*).

Atlikusī bilances vērtība uz 2025. gada 27. martu pēc grāmatvedības uzskaites datiem dzīvoklim “Ozoli”-4, Jaunpilī, Jaunpils pagastā, Tukuma novadā, ir 458,42 *euro* (četri simti piecdesmit astoņi *euro*, 42 centi) (Pamatlīdzekļu uzskaites kartīte Nr. JPP 21229, inventāra Nr. JPP21229).

Atlikusī bilances vērtība uz 2025. gada 27. martu pēc grāmatvedības uzskaites datiem zemei “Ozoli”-4, Jaunpilī, Jaunpils pagastā, Tukuma novadā, ir 199,35 *euro* (viens simts deviņdesmit deviņi *euro,* 35 centi) (Pamatlīdzekļu uzskaites kartīte Nr. JPP 21283, inventāra Nr. JPP21283).

Atlikusī bilances vērtība uz 2025. gada 27. martu pēc grāmatvedības uzskaites datiem daudzdzīvokļu mājas “Ozoli” 216/3724 domājamai daļai Jaunpilī, Jaunpils pagastā, Tukuma novadā ir 29,85 *euro* (divdesmit deviņi *euro,* 85 centi) (Pamatlīdzekļu uzskaites kartīte Nr. JPP 21471, inventāra Nr. JPP21471).

Atlikusī bilances vērtība uz 2025. gada 27. martu pēc grāmatvedības uzskaites datiem funkcionālai būvei (kūtij) ar kadastra apzīmējumu 9056 008 0168 002 “Ozoli” , Jaunpilī, Jaunpils pagastā, Tukuma novadā, ir 8,33 *euro* (astoņi *euro,* 33 centi). (Pamatlīdzekļu uzskaites kartīte Nr. JPP 21472, inventāra Nr. JPP21472).

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka *publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.*

Pamatojoties uz minēto, Komisija 2025. gada 12. marta sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt Nekustamo īpašumu elektroniskā izsolē ar augšupejošu soli, iesakot noteikt izsoles sākumcenu (nosacīto cenu) 2 680,00 *euro* (divi tūkstoši seši simti astoņdesmit *euro).*

Pamatojoties uz Pašvaldību likuma 10. panta pirmās daļas 16. punktu, 73. panta pirmo un ceturto daļu, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, 9. panta otro daļu un 10. pantu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 11.5. apakšpunktu, Komisijas 2025. gada 12. marta lēmumu, Tukuma novada dome nolemj:

1. atsavināt pašvaldības nekustamo īpašumu – dzīvokļa īpašumu “Ozoli”-4, Jaunpilī, Jaunpils pagastā, Tukuma novadā, kadastra numurs 9056 900 0439, nosakot izsoles sākumcenu (nosacīto cenu) **2 680,00 *euro*** (divi tūkstoši seši simti astoņdesmit *euro),* pārdodot to elektroniskā izsolē ar augšupejošu soli,

2. apstiprināt Nekustamā īpašuma izsoles noteikumus Nr. 26 (pielikumā),

3. uzdot Komisijai organizēt Nekustamā īpašuma izsoli,

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē <https://izsoles.ta.gov.lv> un pašvaldības tīmekļvietnē [www.tukums.lv](http://www.tukums.lv),

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētājs Gundars Važa